**VRIJEME I KLIMA – ponavljanje@**

* Što je atmosfera i od kojih se plinova sastoji? Zašto je za nas najvažniji najniži dio atmosfere – troposfera?
* Navedi glavne elemente/pokazatelje vremena?
* Čime se mjeri i iskazuje temperatura zraka? Kako izračunavamo srednju dnevnu temperaturu?
* Što se događa s temperaturom, povećanjem nadmorske visine?
* Čime se mjeri i iskazuje tlak zraka? Koliko iznosi normalni tlak?
* Objasni ciklonu i anticiklonu! *(Ciklona - topli zrak, niski tlak, cirkulacija zraka prema središtu, zagrijavanje zraka - izdizanje zraka - kondenzacija - nastanak oblaka - padaline. Anticiklona - hladan zrak, visoki tlak, cirkulacija zraka od središta prema periferiji, stabilno, sunčano vrijeme).*
* Kakvo vrijeme donosi anticiklona (visoki tlak), a kakvo ciklona (niski tlak)?
* Što je vjetar? Navedi povremene vjetrove! Kako puše bura, jugo, maestral?
* Navedi stalne vjetrove i objasni zašto nastaju! Koji vjetrovi pušu u žarkom, umjerenim i polarnim pojasevima!
* Nabroji i objasni nastanak padalina, navedi padaline koje nastaju pri tlu!
* Čime se mjeri količina padalina i kako se iskazuje? Kako nastaju oblaci i padaline? Zašto uz ekvator ima najviše padalina, objasni? Objasni zenitne kiše (*što su, kako i zašto nastaju, gdje se javljaju)!*
* Što je vrijeme? Što se svakodnevno mjeri u meteorološkim postajama?
* Što je vremenska prognoza? Tko su meteorolozi ili prognostičari? Što pokazuje sinoptička ili meteorološka karta?
* Što je klima? Što nam pokazuje klima-dijagram? *Proučiti klima-dijagram i naučiti očitava*
* O čemu sve ovisi klima? Na koji način utječe geografska širina, nadmorska visina, raspodjela kopna i mora, reljef, vjetar i morske struje na klimu? *Npr. Geografska širina: uz ekvator je toplije, a prema polovima sve hladnije. npr. Zbog hladnih morskih struja nastaju pustinje - hladne struje nose hladan zrak - nema zagrijavanja niti isparavanja vlage - nema padalina - tako su nastale Atacama i Namib)*
* Navedi podjelu klime (2 tropske, 2 umjerene, 2 suhe i hladne klime)
* Za svaku pojedinu klimu potrebno je navesti: njezina osnovna obilježja, prostor gdje prevladava, vegetaciju i životinje specifične za tu klimu, neke specifičnosti (tablica)

***Npr. Prašumska klima***

* *visoke temperature, puno padalina (zbog jakog Sunčevog zagrijavanja)*
* *javlja se uz ekvatorska područja*
* *vegetacija: kišna tropska šuma - prašuma*
* *papige, majmuni, zmije…*
* *zenitne kiše, vegetacija “na katove”*
* Objasniti zašto tropske klime javljaju oko ekvatora, a pustinjske oko obratnica! *(Zbog opće raspodjele tlaka zraka na Zemlji i jakog zgrijavanja - oko ekvatora je područje niskog tlaka zraka - stalni vjetrovi pušu prema ekvatoru, zrak se zagrijava, izdiže, vlaga se kondenzira, nastaju oblaci i padaline - vrlo vlažna i topla klima - prašumska. Pustinje nastaju oko obratnica jer je oko obratnica područje visokog tlaka zraka, stalni vjetrovi pušu od obratnica, nema pritoka zraka, nema izdizanja niti kondenzacije - nema padalina.)*
* Što je tlo? Što je humus i kako nastaje?